CELEX: 62018CN0810
Language: sk
Date: 2018-12-21 00:00:00
Title: Vec C-810/18: Návrh na začatie prejudiciálneho konania, ktorý podal Krajský súd Trnava (Slovensko) 21. decembra 2018 – DHL Logistics (Slovakia), spol. s r.o. v. Finančné riaditeľstvo SR

4.3.2019   
            
            
               SK
            
            
               Úradný vestník Európskej únie
            
            
               C 82/16
            
         
      Návrh na začatie prejudiciálneho konania, ktorý podal Krajský súd Trnava (Slovensko) 21. decembra 2018 – DHL Logistics (Slovakia), spol. s r.o. v. Finančné riaditeľstvo SR
      (Vec C-810/18)
      (2019/C 82/17)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Krajský súd Trnava
      
         Účastníci konania pred vnútroštátnym súdom
      
      
         Žalobca: DHL Logistics (Slovakia), spol. s r.o.
      
         Žalovaný: Finančné riaditeľstvo SR
      
         Prejudiciálna otázka
      
      Má sa podpoložka kombinovanej nomenklatúry 8525 80 91 uvedená v prílohe I nariadenia Rady (EHS) č. 2658/87 (1) z 23. júla 1987 o colnej a štatistickej nomenklatúre a o Spoločnom colnom sadzobníku v znení vysvetliviek publikovaných podľa tohto nariadenia v roku 2011 (2) (oznámenie Komisie 2011/C 137/01) vykladať v tom zmysle, že tovar – digitálne videokamery (o aké ide v danej veci) – môže byť do nej zaradený aj vtedy, ak je schopný zachytiť a zaznamenať videosekvencie len v kvalite rozlíšenia, ktoré je nižšie ako 800 x 600 pixelov, konkrétne v kvalite 720 x 576 pixelov, keď ďalšia funkcia tohto tovaru – zachytávanie a záznam statických snímok – je obmedzená kvalitou rozlíšenia statických snímok v rozsahu 1 600 x 1 200 pixelov (1,92 megapixela)?
      
         (1)  Ú. v. 1987, L 256, s. 1, Mim. vyd. 02/02, s. 382
      
         (2)  Ú. v. 2011, C 137, s. 1